Dette var en virkelig vakker leilighet! Nyoppusset, men de gamle detaljene var tatt godt vare på. Bygningen var også veldig autentisk og sjarmerende med en vakker oppgang. Baderommet var stort og lekkert,- men det aller beste var det nydelige soverommet med en stor balkong utenfor( mye større enn det som sees på bildene) , og som hadde sol hele ettermiddagen. Soverommet hadde store , fine, gammeldagse vinduer som heller ikke sees på bildene.
Maurizio var veldig hyggelig og sympatisk ,- og ga meg en varm velkomst. Og jeg fikk tilpasset inn- og utsjekk til mine behov.
Beliggenheten til leiligheten er ideell,- 5 minutter å gå til f. Eks Piazza Navona, Pantheon og Castle Sant Angelo,- men allikevel var gaten og området veldig fredelig. En super sykkelutleie holdt til i nabobygningen .